རྒྱལ་བའི་བསྟན་པ་རིན་པོ་ཆེ་ཐར་པར་བགྲོད་པའི་
ལམ་སྤྱིའི་ལུས་ཡོངས་སུ་རྫོགས་པའི་
སྨོན་ལམ་ཐར་པའི་གྲུ་ཆེན་
ཅེས་བྱ་བ་བཞུགས་སོ།།

༼ལེ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

༈ ན་མོ་རཏྣ་ཏྲ་ཡཱ་ཡ།
རབ་འབྱམས་ཞིང་ན་དུས་གསུམ་གཤེགས་པ་ཡི།།
ཆོས་ཀྱི་རྒྱལ་པོ་རྒྱལ་བ་སྲས་དང་བཅས།།
རྩ་བརྒྱུད་བླ་མ་ཡི་དམ་མཁའ་འགྲོའི་ཚོགས།།
ཉིན་མཚན་དུས་དྲུག་གདུལ་བྱའི་ཡུལ་གཟིགས་ཤིང༌།།
ཞིང་སྐུའི་བཀོད་པ་ཆོས་དབྱིངས་རྒྱ་མཚོར་ཁྱབ།།
མོས་པའི་ཡིད་མཁར་ཉེ་རིང་མི་མངའ་བའི།།
སྐྱབས་མཆོག་མཁྱེན་བརྩེའི་ཟླ་བ་རྒྱས་པ་རྣམས།།
རྣམ་དག་སྨོན་ལམ་འགྲུབ་པའི་དཔང་པོ་མཛོད།།
དཀོན་མཆོག་རྩ་གསུམ་བདེན་པའི་བྱིན་རླབས་དང༌།།
བདག་གཞན་དུས་གསུམ་བསགས་པའི་དགེ་བའི་སྟོབས།
ཆོས་ཉིད་རྣམ་དག་རྟེན་འབྲེལ་བསླུ་མེད་མཐུས།།
སྨོན་པའི་འབྲས་བུ་མྱུར་དུ་འགྲུབ་གྱུར་ཅིག།
བདག་དང་མར་གྱུར་མཁའ་མཉམ་འགྲོ་བ་རྣམས།།
དེང་ནས་བཟུང་སྟེ་ཚེ་རབས་ཐམས་ཅད་དུ།།
74

རྒྱལ་བསྟན་རིན་པོ་ཆེ་ཐར་པར་བགྲོད་པའི་ལམ་སྤྱིའི་ལུས་ཡོངས་སུ་རྫོགས་པའི་སྨོན་ལམ་ཐར་པའི་གྲུ་ཆེན།

ངན་སོང་གསུམ་སོགས་འཇིགས་རུང་མི་ཁམས་གནས།།
ཉམས་ངའི་གཡང་ས་རྟག་ཏུ་སྤང་གྱུར་ཅིག།
རང་སྣང་འཁྲུལ་པའི་གཟུགས་བརྙན་དེ་དག་རྣམས།།
སྡུག་བསྔལ་ཀུན་ཞི་བདེ་བ་དམ་པས་འཚོ།།
བྱང་ཆུབ་སེམས་གཉིས་རྒྱུད་ལ་རབ་སྐྱེས་ནས།།
གནས་ངན་ལེན་པའི་མིང་ཡང་མི་གྲགས་ཤོག།།
ཀུན་ཀྱང་ཕྱམ་གཅིག་འཁྲུལ་སངས་ཡེ་ཤེས་རྒྱས།།
ཡང་ན་དག་པའི་ཞིང་བགྲོད་བྱང་ཆུབ་སྤྱོད།།
ཐ་མའང་དལ་འབྱོར་སྡོང་པོ་མཐོ་རིས་ཀྱི།།
ཡོན་ཏན་མེ་ཏོག་གསར་པས་མཛེས་པར་ཤོག།
རྣམ་གཡེང་ཆོས་བརྒྱད་མལ་དུ་གནས་བཅས་ཏེ།།
ལོག་པའི་འཚོ་བས་མི་དགེའི་སྟོབས་བསྐྱེད་ཅིང༌།།
སྒྲིབ་པ་ལྔ་ཡི་ཁུར་གྱིས་ནོན་པ་ཡི།
གཉིས་ཕུང་ལུས་སུ་ནམ་ཡང་མ་གྱུར་ཅིག།
གང་དུ་སྐྱེ་བའི་ཡུལ་དེར་ནད་མུག་མཚོན།།
སྙིགས་མའི་རྒུད་པ་གཏན་ནས་མི་འབྱུང་བར།།
འགྲོ་ཀུན་མི་ཆོས་ལྷ་ཆོས་གཙང་མར་སྤྱོད།།
བཀྲ་ཤིས་ཉི་མ་ཁོར་ཡུག་འཆར་བར་ཤོག།
75

༼ལེ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

འཇིགས་པ་བརྒྱད་དང་བཅུ་དྲུག་ལ་སོགས་པ།།
སྔོན་ལས་འཕྲལ་རྐྱེན་བར་ཆད་ཀུན་ཞི་ཞིང༌།།
ཚེ་བསོད་དཔལ་འབྱོར་དབང་ཐང་སྙན་གྲགས་སྟོབས།།
ཡར་ངོའི་ཟླ་བ་བཞིན་ཏུ་རྒྱས་པར་ཤོག།
མི་དང་མི་མིན་བདུད་བཞིའི་འཚེ་བ་དང༌།།
ལུས་སེམས་ལས་བྱུང་བྱང་ཆུབ་སྒྲུབ་པའི་གེགས།།
ནམ་ཡང་མི་འབྱུང་བྱུང་བའང་ངོས་ཟིན་ཅིང༌།།
བསམ་དོན་མཐའ་དག་ཆོས་བཞིན་ཡོངས་འགྲུབ་ཤོག།
ཕན་བདེའི་འབྱུང་གནས་རྒྱལ་བསྟན་རིན་པོ་ཆེ།།
འདུལ་མདོ་མངོན་པ་གསང་སྔགས་སྡེ་སྣོད་ཀྱི།
ལུང་རྟོགས་བཤད་སྒྲུབ་ལས་ཀྱི་འཁོར་ལོར་བཅས།།
འཇིག་རྟེན་ཀུན་ཏུ་དར་རྒྱས་ཡུན་གནས་ཤོག།
རིས་སུ་མ་ཆད་བསྟན་འཛིན་སྐྱེས་མཆོག་རྣམས།།
ཕན་ཚུན་ཐུགས་མཐུན་ཕྲིན་ལས་འཛམ་གླིང་ཁྱབ།།
སྐུ་ཚེ་རྡོ་རྗེའི་ལྷུན་པོ་ལྟར་བརྟན་ཅིང༌།།
བར་ཆད་བདུད་ཀྱི་གཡུལ་ལས་རྣམ་རྒྱལ་ཤོག།
དགེ་འདུན་སྡེ་གཉིས་དར་རྒྱས་ཚུལ་ལ་གནས།།
ཐོས་བསམ་སྒོམ་པས་རང་དོན་ལྟུན་གྱིས་གྲུབ།།
76

རྒྱལ་བསྟན་རིན་པོ་ཆེ་ཐར་པར་བགྲོད་པའི་ལམ་སྤྱིའི་ལུས་ཡོངས་སུ་རྫོགས་པའི་སྨོན་ལམ་ཐར་པའི་གྲུ་ཆེན།

མཁྱེན་བརྩེ་ནུས་པས་གཞན་དོན་ཕུན་སུམ་ཚོགས།།
འཆད་རྩོད་རྩོམ་པས་རྒྱལ་བརྟན་རབ་གསལ་ཤོག།
བསྟན་པ་དཀྲུགས་པའི་ཆགས་སྡང་སྡིག་ལྟ་དང༌།།
ཀླ་ཀློ་ནག་ཕྱོགས་རྒྱབ་བརྟེན་བཅས་པ་ཀུན།།
མཐུ་སྟོབས་ཉམས་ཤིང་རྩུབ་འགྱུར་གདུག་པའི་བློ།།
སྡིག་མེད་དགེ་བའི་སེམས་སུ་འགྱུར་བར་ཤོག།
བསྟན་པ་མཆོད་པའི་རྒྱལ་བློན་ཡོན་བདག་རྣམས།།
ཚེ་བསོད་དབང་ཐང་དབྱར་གྱི་མཚོ་བཞིན་རྒྱས།།
ཡུལ་ཁམས་སྐྱེ་དགུའི་བདེ་སྐྱིད་ལྷ་དང་མཉམ།།
ཀུན་ཀྱང་ངེས་ལེགས་ལམ་ལ་འཇུག་པར་ཤོག།
གནས་མལ་འཚོ་བ་གྲོགས་དང་སྦྱོར་བ་སྟེ།
བཟང་པོ་བཞི་ལྡན་མཐུན་པའི་ཡུལ་ལ་གནས།།
ཡོན་ཏན་ཀུན་ལྡན་དགེ་བའི་བཤེས་གཉེན་མཆོག།
མཉེས་པ་རྣམ་དགུའི་ཚུལ་བཞིན་བསྟེན་པར་ཤོག།
དམིགས་པའི་འདུན་ཟབ་སྟོན་བྱེད་བླ་མ་བཟང༌།།
ཐབས་དང་ངེས་འབྱུང་བཟང་པོས་ལེགས་སྨོན་གྲུབ།།
མི་མཐུན་ཟིལ་གྱིས་གནོན་པའི་བསོད་ནམས་སྟོབས།།
ཉིན་རེ་བཞིན་ཡང་གོང་དུ་འཕེལ་བར་ཤོག།
77

༼ལེ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

སྲིད་གསུམ་མི་རྟག་གློག་གི་གར་མཁན་ལྟར།།
འགྲོ་དྲུག་སྡུག་བསྔལ་གསུམ་གྱི་མེ་འོབས་ཆུད།།
ཐར་པ་ཞི་བའི་བདུད་རྩི་དོན་གཉེར་བའི།།
ངེས་འབྱུང་བློ་ཡིས་བུང་བ་རྩལ་རྫོགས་ཤོག།
འདུས་བྱས་ཆོས་རྣམས་སྐད་ཅིག་གཡོ་ཞིང་འཇིག།
སྐྱེས་བུའི་ཚེ་སྲོག་རྩལ་ཆེན་མདའ་ལྟར་འགྲོ།།
མཐའ་བཞིའི་དབང་དུ་བྱས་པའི་འཇིག་རྟེན་ལ།།
རྟག་འཛིན་ཞེན་པ་གདིང་ནས་ལོག་པར་ཤོག།
ས་བོན་སོ་སོས་བསྐྱེད་པའི་འབྲས་བུ་བཞིན།།
བསགས་པའི་ལས་ནི་ནམ་ཡང་ཆུད་མི་ཟ།།
ཚོགས་ཤིང་དུས་ལ་བབ་ཚེ་དགེ་སྡིག་གི།
རྣམ་སྨིན་འབྱིན་ལ་སྙིང་ནས་ཡིད་ཆེས་ཤོག།
དང་ཞིང་ཡིད་ཆེས་འདོད་དང་ཕྱིར་མི་ལྡོག།
དད་པ་རྣམ་བཞིས་ཀུན་རྫོབ་དོན་དམ་གྱི།།
དཀོན་མཆོག་གསུམ་ལ་རྒྱུ་འབྲས་ཚུལ་གཉིས་ཀྱིས།།
སྐྱབས་སུ་འགྲོ་ཞིང་བསླབ་བྱ་མི་འདོར་ཤོག།
ལུང་མ་བསྟན་དང་རྟག་ཆད་ལྟ་བ་སོགས།།
ལམ་ལོག་ལམ་གོལ་ཤེས་ནས་སྤང་ནུས་ཤིང༌།།
78

རྒྱལ་བསྟན་རིན་པོ་ཆེ་ཐར་པར་བགྲོད་པའི་ལམ་སྤྱིའི་ལུས་ཡོངས་སུ་རྫོགས་པའི་སྨོན་ལམ་ཐར་པའི་གྲུ་ཆེན།

བསམ་གཏན་སྙོམས་འཇུག་བཞི་རྣམས་ཚེགས་མེད་པར།།
མངོན་ཏུ་གྱུར་ཀྱང་དེ་ལ་མི་གནས་ཤོག།
གཟུངས་སྤོབས་བློ་གྲོས་རྟག་གུས་སྦྱོར་ལྡན་པས།།
ཚར་གཅོད་རྗེས་འཛིན་ཀུན་མཁྱེན་རིག་པའི་ལམ།།
ཡན་ལག་དང་བཅས་བཅུ་ཕྲག་ཤེས་བྱ་ལ།།
འཇིགས་མེད་སྨྲ་བའི་དབང་ཕྱུག་གནས་ཐོབ་ཤོག།
དད་སོགས་འཕགས་ནོར་བདུན་གྱི་འབྱོར་པས་ཕྱུག།
ཕྱག་རྒྱ་བཞི་ཡི་ཆོས་ཀུན་སྡོམ་དུ་ཐེབས།།
རྗེས་དྲན་དྲུག་གི་དགའ་བའི་རོས་མྱོས་ཤིང༌།།
ཉིན་མཚན་ཆོས་སྤྱོད་བཅུ་ཡི་དུས་འདའ་ཤོག།
ངེས་འབྱུང་བསམ་པས་གཞན་གནོད་གཞི་དང་བཅས།།
སྤང་སེམས་མཚུངས་ལྡན་སོ་ཐར་རིས་བརྒྱད་པོ།།
མ་ཐོབ་ཐོབ་ཅིང་ཐོབ་པ་མི་ཉམས་བསྲུང་༌།།
ཉམས་པ་ཕྱིར་བཅོས་ཆོ་གས་རྣམ་དག་ཤོག།
ཁྲིམས་འཆལ་སྲེ་ད་ལྟ་བུའི་དགེ་སྦྱོང་དང༌།།
ལུག་ལྟར་ལྐུགས་སོགས་སྨད་འོས་གནས་སྤངས་ཏེ།།
བརྟན་མཁས་ཡན་ལག་ཀུན་ལྡན་གནས་བརྟན་ནི།
མཐུ་ཆེན་རྒྱལ་བསྟན་གསལ་བའི་ཉི་མར་ཤོག།
79

༼ལེ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

བདེན་བཞིའི་འཇུག་ལྡོག་མ་ནོར་ཚུལ་བཞིན་རྟོགས།།
སྦྱངས་པའི་ཡོན་ཏན་ལ་གནས་ཉན་རང་གི།
ཐེག་པས་འདུལ་བའི་བློ་དམན་ཐམས་ཅད་ནི།།
ངལ་གསོའི་གོ་འཕང་དག་ལ་སྦྱོར་ནུས་ཤོག།
དད་བརྩེ་སྙིང་སྟོབས་ལྡན་ཅིང་རིགས་སད་ནས།།
གཞན་དོན་རྫོགས་པའི་བྱང་ཆུབ་དོན་གཉེར་ཊཱོ
ཆེན་པོ་བདུན་ལྡན་སངས་རྒྱས་ཐེག་ལ་ཞུགས།།
བྱང་ཆུབ་སེམས་གཉིས་སྐྱེ་བརྟན་གོང་འཕེལ་ཤོག
ཤིང་རྟ་གཉིས་ཀྱི་བཀའ་སྲོལ་ལ་ཞུགས་ཏེ།།
སྨོན་འཇུག་དབང་པོ་རིམ་གསུམ་མཐུན་པར་བསྐྱེད།།
རྩ་བ་ཡན་ལག་ལྟུང་བས་མི་གོས་ཤིང༌།།
སྟོབས་བཞིའི་སྒོ་ནས་མྱུར་དུ་སོར་ཆུད་ཤོག།
ཉེས་སྤྱོད་ཀུན་སྤང་བསླབ་པའི་རྩ་བ་བརྟན།།
ཕ་རོལ་ཕྱིན་དྲུག་དཔག་བསམ་ལྗོན་བཟང་རྒྱས།།
བསྡུ་དངོས་ཡལ་ག་སྣུམ་པོའི་གྲིབ་བསིལ་དུ།།
དབང་བཅུའི་སྙེ་མས་འགྲོ་ཀུན་འཚོ་བྱེད་ཤོག།
བརྗོད་བྱེད་སྡེ་སྣོད་གསུམ་གྱི་ཚིག་དོན་རྟོགས།།
བརྗོད་བྱ་ལྟག་པའི་བསླབ་པ་རྒྱུད་ལ་འབྱོར།།
80

རྒྱལ་བསྟན་རིན་པོ་ཆེ་ཐར་པར་བགྲོད་པའི་ལམ་སྤྱིའི་ལུས་ཡོངས་སུ་རྫོགས་པའི་སྨོན་ལམ་ཐར་པའི་གྲུ་ཆེན།

བརྩེ་དང་སྙན་སྨྲ་བརྟན་དང་ལག་བརྐྱང་བ།།
དགོངས་ཟབ་ངེས་འགྲེལ་རྒྱལ་བའི་སྲས་གྱུར་ཤོག།
གངས་ཅན་བཤད་རྒྱུན་འདེགས་པའི་ཀ་ཆེན་བཅུའི།།
མཁྱེན་རབ་རྒྱ་མཚོར་རྣམ་དཔྱོད་ནོར་བུའི་གཏེར།།
གང་ཞིག་གཏམས་པའི་གཞུང་ལུགས་དེ་ཀུན་ཀྱང༌།།
མཁས་ཚུལ་གསུམ་གྱིས་བྱི་དོར་ནུས་པར་ཤོག།
མཚན་ཉིད་གསུམ་དང་བདེན་གཉིས་རྣམ་འབྱེད་མཁས།།
རྣམ་རིག་ལས་འདས་མཐའ་བྲལ་དབུ་མ་ཆེའི།།
ལྟ་བ་རབ་རྟོགས་འཇིགས་མེད་སེང་གེའི་སྒྲས།།
གྲུབ་མཐའི་བློ་ངན་མཐའ་དག་འཇོམས་བྱེད་ཤོག།
ཁྱད་པར་ངེས་དོན་ཕྱིར་མི་ལྡོག་པའི་གཏམ།།
སྲས་བཅས་རྒྱལ་བ་ཀུན་གྱི་དགོངས་པའི་ཕུག།
འོད་གསལ་བདེ་གཤེགས་སྙིང་པོའི་དོན་མཐོང་བའི།།
ཡེ་ཤེས་བློ་མིག་ཆགས་ཐོགས་བྲལ་བར་ཤོག།
ཕྱོགས་ལྟུང་རྩོད་པའི་སྒྲོ་སྐུར་ལས་གྲོལ་ཞིང༌།།
མཚན་འཛིན་བློ་ཡིས་མ་རེག་མཁའ་བཞིན་ཏུ།།
རྣམ་དག་རང་བྱུང་རྣམ་པ་ཐམས་ཅད་པ།།
ཚོགས་གཉིས་ཡོངས་སུ་རྫོགས་ལས་རྟོགས་པར་ཤོག།
81

༼མ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

མཐུན་པའི་རྒྱུ་ཚོགས་འགལ་རྐྱེན་ཀུན་དང་བྲལ།།
ཉེས་པ་ལྔ་སྤངས་འདུ་བྱེད་བརྒྱད་བསྟེན་པས།།
ཞི་གནས་མཐར་ཕྱིན་སྣང་སྟོང་ཟུང་འཇུག་གི།
ཆོས་རབ་རྣམ་འབྱེད་ལྟག་མཐོང་གྲུབ་པར་ཤོག།
དྲན་པ་ཉེར་བཞག་ཡང་དག་སྤོང་བ་བཞི།།
རྫུ་འཕྲུལ་རྐང་པས་ཚོགས་ལམ་རྣམ་གསུམ་དང༌།།
དབང་པོ་སྟོབས་ལྔས་སྦྱོར་ལམ་བཞི་བགྲོད་ནས།།
རབ་དགའི་ས་ཐོབ་མཐོང་བའི་ལམ་གནས་ཤོག།
འཇིགས་པ་ལྔ་བྲལ་མཐོང་སྤང་ཀུན་ལས་གྲོལ།།
བྱང་ཆུབ་ཡན་ལག་བདུན་ལ་དབང་འབྱོར་ནས།།
འཕགས་པའི་ཡན་ལག་བརྒྱད་ཀྱིས་སྒོམ་ལམ་བགྲོད།
དྲི་མ་མེད་སོགས་ས་བཅུ་མཐར་ཕྱིན་ཤོག།
སྒོམ་སྤང་བཞི་བརྒྱ་བཅུ་བཞི་ལྷག་མེད་སྤངས།།
ཟག་མེད་ཕུང་པོ་ལྔས་བསྡུས་མི་སློབ་ལམ།།
མཐར་ཕྱིན་འོད་ཟེར་ཆེན་པོའི་དབང་ཐོབ་ནས།།
ཀུན་འོད་ཏིང་འཛིན་རྣམ་གསུམ་མཐར་ཕྱིན་ཤོག།
དག་པ་གཉིས་ལྡན་ཆོས་སྐུ་མངོན་དུ་གྱུར།།
ངེས་པ་ལྔ་ལྡན་ལོངས་སྐུ་མཁའ་ལྟར་ཁྱབ།།
82

རྒྱལ་བསྟན་རིན་པོ་ཆེ་ཐར་པར་བགྲོད་པའི་ལམ་སྤྱིའི་ལུས་ཡོངས་སུ་རྫོགས་པའི་སྨོན་ལམ་ཐར་པའི་གྲུ་ཆེན།

མཁྱེན་པ་གཉིས་ལྡན་སྤྲུལ་སྐུ་མཐའ་ཡས་ཤིང༌།།
ཡེ་ཤེས་རྣམ་ལྔའི་རྩལ་ཆེན་རྒྱས་པར་ཤོག།
བྲལ་བའི་ཡོན་ཏན་སུམ་ཅུ་རྩ་གཉིས་དང༌།།
རྣམ་པར་སྨིན་པའི་མཚན་དཔེ་ཚངས་དབྱངས་ལྡན།
ལྷུན་གྲུབ་རྒྱུན་མི་འཆད་པའི་ཕྲིན་ལས་ཀྱིས།།
འཁོར་བ་མ་སྟོང་བར་དུ་དོན་བྱེད་ཤོག།
༈ ཐབས་མང་དཀའ་བ་མེད་ཅིང་དབང་རྣོན་ལམ།།
མྱུར་བདེ་ཐབས་མཁས་རྡོ་རྗེ་ཐེག་ལ་ཞུགས།།
དེ་ཉིད་བཅུ་རིག་དཔལ་ལྡན་བླ་མ་ལས།།
དག་རྫོགས་སྨིན་པའི་བྱ་བ་མཐར་ཕྱིན་ཤོག།
ཤེས་རབ་ཟབ་མོའི་ལྟ་བས་ཐག་བཅད་ཅིང༌།།
ཐབས་མཆོག་སྒོམ་པའི་རིམ་པས་ལམ་བགྲོད་ཅིང༌།།
ལམ་ཁྱེར་སྤྱོད་པ་གསུམ་གྱིས་བོགས་དབྱུང་ནས།།
ཟུང་འཇུག་མཆོག་ལ་ཚེ་འདིར་སྦྱོར་བར་ཤོག
རིགས་དྲུག་འཇུག་སྒྲོས་དབང་དང་དམ་ཚིག་བཟུང༌།།
སྦྱོར་སྤྱོད་བཅུ་དང་དེ་ཉིད་བཞི་མཐར་སོན།།
སྒྲུབ་དང་གྲུབ་པའི་སྤྱོད་པས་འཕྲལ་ཡུན་གྱི།
གྲུབ་པ་གསུམ་ལྡན་བྱ་རྒྱུད་ཉམས་ལོན་ཤོག།
83

༼ལེ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

༡༦ས་བྱ་འཇུག་ལྔས་སྨིན་
འཇུག་གནས་ལྡང་བའི་རྣལ་འབྱོར་གཉིས་ཀྱིས་བསྙེན།།
སྦྱོར་དང་གྲུབ་པའི་སྤྱོད་པས་འདོད་གཟུགས་དང་
མཆོག་གི་འབྲས་ཐོབ་སྤྱོད་རྒྱུད་དོན་རྟོགས་ཤོག།
དཀྱིལ་འཁོར་རིགས་ལྔས་དབང་བསྐུར་བཅུ་གཅིག་ནོད།།
ཐབས་ཤེས་ཕྱག་རྒྱ་བཞི་དང་དེ་ཁོ་ནས།།
དངོས་གྲུབ་ཕྱག་རྒྱའི་ཡེ་ཤེས་མངོན་བྱང་ལྔ།།
མཐར་ཕྱིན་རྣལ་འབྱོར་རྒྱུད་ལ་འཇུག་པར་ཤོག།
ཐབས་ཤེས་ཟུང་འཇུག་བླ་མེད་སྒོར་ཞུགས་ཏེ།།
རྒྱུ་རྒྱུད་ཐོས་དང་བསམ་པས་སྒྲོ་འདོགས་ཆོད།།
ལམ་རྒྱུད་སྒོམ་པས་ནང་གི་ས་ལམ་བགྲོད།།
འབྲས་རྒྱུད་ཚོགས་གསུམ་རྫོགས་པས་མངོན་འགྱུར་ཤོག།
ཟླ་ཉི་ཐབས་ཤེས་རྡོར་སེམས་ཨེ་ཝཾ་དབྱིབས།།
ཕྱི་ནང་གཞན་མཆོག་རྣམ་བཅུ་དབང་ལྡན་གྱི།།
རྟགས་ལས་རྒྱུད་ཀྱི་གསང་བ་ཟབ་མོ་རྙེད།།
དོན་དམ་མངོན་རྟོགས་ཉམས་འོག་ཆུད་པར་ཤོག།
རང་རིག་བདེ་ཆེན་རང་བཞིན་བདེ་གཤེགས་སྙིང༌།།
ལྷན་སྐྱེས་འཁྲུལ་བས་གཉིས་སུ་སྣང་ལས་གྲོལ།།
84

རྒྱལ་བསྟན་རིན་པོ་ཆེ་ཐར་པར་བགྲོད་པའི་ལམ་སྤྱིའི་ལུས་ཡོངས་སུ་རྫོགས་པའི་སྨོན་ལམ་ཐར་པའི་གྲུ་ཆེན།

རྩ་རླུང་ཐིག་ལེ་སྐབས་བཞིའི་འཁྲུལ་བ་སྤངས།།
གཉུག་མའི་ལུས་སེམས་རྣམ་དག་མངོན་འགྱུར་ཤོག།
དཀྱིལ་འཁོར་བཞི་རུ་དབང་བཞིའི་སྒྲིབ་བཞི་བྱང༌།།
ལམ་བཞིའི་སྣོད་རུང་སྐུ་བཞིའི་ནུས་པ་བཞག།
རང་གཞན་དོན་ནུས་ཕྱིར་མི་ལྡོག་པ་ཡི།།
རྡོ་རྗེ་སློབ་དཔོན་གོ་འཕང་ཐོབ་པར་ཤོག།
ཉི་ཤུ་ལྔ་སོགས་རྡོ་རྗེའི་བརྟུལ་ཞུགས་